。迁营缮司郎中，适有干清、坤宁两宫之役，事体既鉅，经费尤繁，营求请托，弊窦千端。盛瑞身任大工，遏巨珰，抗政府，全神筹画，比竣役，实省在库银九十三万两有奇。二十六年，出爲湖广参议兼佥事，寻调陕西，俱未赴，竟以敛怨中己亥察典，谪知泰州，未任，丁父艰。服阕，补泽州。盛瑞离部后，内臣有手批缮郎帽核目者，郎怒曰：贺某在，汝辈敢尔？内臣笑曰：贺某不要钱，汝亦不要钱耶？其清介服人如此。泽多宗人为害，盛瑞至，接之以礼而威之以法，皆敛戢。俗尚奢，一切严禁之。祭十八岁殉夫烈妇郎氏，请于上，旌其庐。建文场于泽，请学使者按临之，泽